Pædagogerne i den kommunale skolefritidsordning i Sæby Kommune, der nu er en del af Frederikshavns Kommune, er i Vestre Landsret blevet frifundet for ansvar for en ulykke i en svømmehal 22. november 2006, hvor en otteårig dreng blev skadet. Drengen blev fundet bevidstløs i bassinet i Frederikshavn Svømmehal og pådrog sig en hjerneskade som følge af ulykken. Forældrene anlagde sag mod Frederikshavn Kommune for at få placeret ansvaret for ulykken. Forældrene gjorde gældende, at der ikke havde været tilstrækkeligt med opsyn, og at drengen burde have haft luffer og svømmevinger på. Men såvel byretten som Vestre Landsret lægger vægt på, at bemandingen i svømmehallen var bedre end mange andre steder, og at der var tilstrækkeligt med pædagoger med børnene. Derfor var der tale om et hændeligt uheld, som ingen kan klandres for.

Opsummering:
Pædagogerne i den kommunale skolefritidsordning i Sæby Kommune, er i Vestre Landsret frifundet for ansvar, for en ulykke i en svømmehal i 2006. 
En dreng på otte år pådrog sig en hjerneskade som følge af ulykken.